open-index/open-wikipedia-markdown huggingface dataset:
Holmium(III)kloridi

**Holmium(III)kloridi** (tai *holmiumtrikloridi*) on alkuaine holmiumin epäorgaaninen yhdiste kloorin kanssa. Yhdisteessä kloori esiintyy hapetusluvulla −I ja holmium +III, ja näin muodostuva yhdiste on kaavaltaan HoCl3. Holmium(III)kloridi on hygroskooppinen kiinteä aine, joka muodostaa kirkkaankeltaisia kiteitä, joiden kiderakenne on monokliininen ja samankaltainen kuin yttrium(III)kloridilla (YCl3). Yhdiste liukenee veteen ja sillä on myös kidevedellinen muoto HoCl3&middot;6H2O.

## Valmistus
Holmiumkloridia voidaan valmistaa holmiumoksidista ammoniumkloridin avulla 200–250&nbsp;°C lämpötilassa seuraavasti:

:Ho2O3 + 6 NH4Cl → 2 HoCl3 + 6 NH3 + 2 H2O

tai käsittelemällä holmiummetallin lastuja kaasumaisella vetykloridilla:

:2 Ho + 6 HCl → 2 HoCl3 + 3H2

## Lähteet

## Aiheesta muualla
* PubChem: Holmium(III) chloride
Elokuun valaat

**Elokuun valaat** (*The Whales of August*) on Lindsay Andersonin ohjaama yhdysvaltalainen draamaelokuva vuodelta 1987. Kahden iäkkään sisaruksen kenties viimeisestä yhteisestä kesästä kertova tarina perustuu David Berryn näytelmään, josta kirjailija itse teki elokuvasovituksen. Sisarusten rooleissa nähdään Bette Davis ja Lillian Gish ja muissa päärooleissa Vincent Price, Ann Sothern, Tisha Doughty ja Harry Carey Jr.

Elokuva jäi Lillian Gishin ja Ann Sothernin viimeiseksi roolityöksi ja brittiohjaaja Lindsay Andersonin toiseksi viimeiseksi ohjaukseksi.

*Elokuun valaat* kuvattiin Mainen osavaltion Cliff Islandilla.

## Vastaanotto ja jälkimaine
Davisin ja Gishin odotettiin saavan rooleistaan Oscar-ehdokkuudet, mutta vain Ann Sothern oli ehdolla sivuosastaan. Elokuva esitettiin kilpailusarjan ulkopuolella Cannesin elokuvajuhlilla 1987, jossa näytökseen osallistunut Lillian Gish sai kymmenen minuutin suosionosoitukset.

Yhdysvaltalainen National Board of Review of Motion Pictures palkitsi Lillian Gishin sekä parhaana naisnäyttelijänä että elämäntyöpalkinnolla.

*[[The New York Times]]in* kriitikot valitsivat *Elokuun valaat* vuonna 2004 yhdeksi kaikkien aikojen tuhannesta parhaasta elokuvasta maailmassa. *[[Video-opas|Video-oppaassa]]* vuodelta 1994 Esko Rautakorpi piti tarinaa charmikkaana ja elämänmyönteisenä, joskin hieman teatterimaisena. Hän antoi elokuvalle neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
*
*
Outaouais

**Outaouais** on hallinnollinen alue Quebecin provinssissa Kanadassa. Hallinnollisen alueen pinta-ala on 30&nbsp;809 neliökilometriä ja väkiluku 382&nbsp;604 (2016).

Qutaouaisin hallintokeskus on Gatineaun kaupunki (276&nbsp;245 as, 2016).

## Lähteet

## Aiheesta muualla

*Québec Portal - Regional Portraits - Outaouais (07)   (gouv.qc.ca)
Stora mossenin metroasema

**Stora mossenin metroasema** () on Tukholman metron vihreän linjan asema Stora Mossenin kaupunginosassa. Asemalta kulkevat linjat 17 (Åkeshov–Skarpnäck) ja 19 (Hässelby strand–Hagsätra). Se on yksi metron matkustajamääriltään pienimmistä asemista.

Asema sijaitsee Alvikin ja Abrahamsbergin metroasemien välissä, yhdeksän kilometrin päässä Slussenin metroasemasta.

## Galleria

Kuva:Stora_Mossen_20170813_bild_05.jpg|Laituri
Kuva:Stora_Mossen_20170813_bild_07.jpg|Laituri
Kuva:Stora_Mossen_20170813_bild_03.jpg|Lippuhalli portteineen
Kuva:Stora_Mossen_20170813_bild_02.jpg|Sisäänkäynti
Kuva:Stora_Mossen_20170813_bild_06.jpg|Asemakyltti


## Lähteet

## Aiheesta muualla
Mariatorgetin metroasema

**Mariatorgetin metroasema** () on Tukholman metron punaisen linjan asema Södermalmin kaupunginosassa Slussenin ja Zinkensdammin metroasemien välissä. Asemalta kulkevat junat 13 (Ropsten–Norsborg) ja 14 (Mörby centrum–Fruängen).

## Galleria

Kuva:Mariatorgets_ingång.jpg|Sisäänkäynti Wollmar Yxkullsgatanin ja Swedenborgsgatanin risteyksessä
Kuva:Stockholm_subway_mariatorget_20050903_003.jpg|Liukuportaat
Kuva:Mariatorgets_spärrar.jpg|Lippuhalli


## Lähteet

## Aiheesta muualla
Chéri

**Chéri** (*Chéri*, 1920) on ranskalaisen kirjailijan Coletten romaani vuodelta 1920. Kirjan on julkaissut Eeva Lauran suomentamana Kustannustalo vuonna 1946 ja Marja Haapion suomentamana Gummerus vuonna 2000. 

*Chéri* on Coletten tunnetuimpia teoksia. Hän käsittelee kirjassa juoruja herättänyttä suhdettaan poikapuoleensa Bertrand de Jouveneliin. Päähenkilöiksi hän valitsee jo uransa päättäneen ikääntyvän kurtisaanin Léan ja hemmotellun nuorukaisen Chérin. Tarina jatkuu vielä Coletten teoksessa *Chérin loppu* (*La Fin de Chéri*, 1926).

Romaanin pohjalta on tehty elokuva *[[Chéri (elokuva)|Chéri]]*.

## Lähteet
Montérégie

**Montérégie** on hallinnollinen alue Quebecin provinssissa, Kanadassa. Sen eteläpuolella sijaitsee Yhdysvallat. Montérégien hallintoalueen pinta-ala on runsas 11&nbsp;100 neliökilometriä ja väkiluku runsas 1,5 miljoonaa (2016).

Montérégien tärkein hallintokeskus on Montrealin itäpuolella (Saint Lawrence -joen itärannalla) sijaitseva Longueuilin kaupunki (239&nbsp;700 as., 2016). Hallintoalueen muita kaupunkeja ovat Boucherville, Brossard, Granby, Salaberry-de-Valleyfield, Saint-Jean-sur-Richelieu, Saint-Hyacinthe, Sorel-Tracy, ja Vaudreuil-Dorion.

## Lähteet

## Aiheesta muualla

*Québec Portal - Regional Portraits - Montérégie (16)    (gouv.qc.ca)
L’Argentière-la-Bessée

**L’Argentière-la-Bessée** on kunta Ranskan kaakkoisosassa Hautes-Alpesin departementissa Provence-Alpit-Riviera‎n alueella. Se sijaitsee Écrinsin kansallispuiston alueella.

Kunnan alueella on ollut hopeakaivoksia jo roomalaisten ajoista alkaen. Hopeasta kunta on saanut nimensäkin, sillä keskiajalla kaivostoiminnan vilkastuttua se sai nimekseen  *Castrum Argenterie*. Kaivostoiminta loppui 1900-luvun alkupuolella. Nykyään kaivoksia on kunnostettu ja kaivosmuseossa voi tutustua entisajan kaivostoimintaan. Kunnassa on ollut myös alumiiniteollisuutta, mutta Pechiney-yhtiö lopetti tehtaan vuonna 1985. Nykyään kunta onkin panostanut matkailutoimintaan. Kunnan tärkeimpiä nähtävyyksiä on Saint-Jeanin kappeli.

## Lähteet

## Aiheesta muualla
Rantaraitti (Espoo)

**Rantaraitti** () on jalankulku- ja pyöräilyreitti, joka kulkee Espoossa pitkin Suomenlahden rantaa. Rantaraittia on valmiina noin 40 kilometriä.

Suurin osa Rantaraitista on hyvin lähellä merenrantaa. Joissain paikoissa reitti loittoaa rannasta vähäliikenteisille kaduille, koska sillä kohtaa rannassa on yksityisiä maita. Rantaraitin alkupää on lähellä Helsingin rajaa Laajalahdessa, josta se jatkuu Otaniemen, Tapiolan, Westendin, Haukilahden, Matinkylän, Nuottaniemen, Kaitaan, Soukan ja Espoonlahden kautta Saunalahteen, lähelle Kirkkonummen rajaa.

Espoon kaupunki järjesti vuonna 2008 toukokuun alun ja syyskuun lopun välillä rantaraitinpatikoinnin, joka julisti kaupungin 550-vuotisjuhlaa. Rantaraitinpatikoijien oli määrä kulkeä läpi koko reitti. Reitin varrella oli kaksitoista rantakahvilaa välipisteinä, joissa osallistujat saattoivat leimata Rantaraitti-passinsa ja saada palkinnon suorituksestaan täyttynyttä passia vastaan.

Rantaraittia on tarkoitus jatkaa vielä noin kymmenen kilometriä, kunhan alueen kaavoitus valmistuu. Reitin varrella on noin sata luonto-, kulttuurihistoria-, rakennus- ja entisajan rannikkoelämästä kertovaa kohdetta.

Rantaraitti sai vuonna 2003 kunniamaininnan Suomen kuntatekniikan yhdistys SKTY ry:n vuosittain myöntämän Kuntatekniikan saavutus -tunnustuksen myöntämisen yhteydessä.

## Rantaraitti lännestä itään

Tiedosto:Meritorni Kivenlahti Espoo 020719 c.png|Meri-Kivenlahdessa Rantaraitti kulkee betonilaatoilla ja tekee eräissä kohdin jopa 90 asteen mutkia.
Tiedosto:Espoon rantaraitti Espoonlahti 190519 b.jpg|Hieman etelämpänä raitti on sorapäällysteistä rantatietä.
Tiedosto:Espoon rantaraitti Kaitaa rantametsikkö 300519 b.jpg|Soukassa Rantaraitti kulkee suurelta osin katuverkkoa pitkin; Kaitaan Riilahdentieltä sen reitti siirtyy jälleen rantatielle. Kuvassa rantametsikköä Kaitaalla.
Tiedosto:Kävelysilta Nuottaniemi rantaraitti 300519 b.jpg|Matinkylässä Rantaraitti poikkeaa eräissä kohdin hieman sisämaan puolelle. Kuva idän suuntaan.
Tiedosto:Espoon rantaraitti Haukilahden silta 070619.jpg|Rantaraitti nivoutuu yhteen Haukilahden venesataman kanssa, josta se jatkuu itään kohti Westendiä.
Tiedosto:Westendin rantaa 250719 d.jpg|Westendissä Rantaraitti ei kulje välttämättä aivan rannassa, mutta eräissä kohdin on mahdollisuus poiketa rantaan, jossa on kävelykelpoisia reittivaihtoehtoja.


## Lähteet
Rites of Spring (albumi)

__NOTOC__

**Rites of Spring** on samannimisen post-hardcore yhtyeen, Rites of Springin debyyttialbumi, joka julkaistiin vuoden 1985 tammikuussa Dischordin kautta. Albumi oli paljon melankolisempi kuin monet muut post-hardcore -albumit ja sitä pidetään "emo-musiikiin esi-isänä".

Rites of Spring oli yksi Nirvanan Kurt Cobainin lempialbumeista.

## Kappaleet

#
#
#
#
#
#
#
#
#
#
#
#

## Arvostelut

* Punknews: 10/10 

## Lähteet

## Aiheesta muualla
* Discogs: Rites of Spring discogs.com sivustolla
Riku Rönnholm

**Riku Mikko Rönnholm** (s. 6. helmikuuta 1970) on Salon hallintojohtaja vuodesta 2023. Aiemmin hän toimi KymiRingin toimitusjohtajana 2021–2023 ja Iitin kunnanjohtajana 2014–2021.

Rönnholm on varatuomari ja työskenteli opintojensa jälkeen juristin tehtävissä.

Rönnholmin isä on sosiaalidemokraattisena kansanedustajana ja Euroopan parlamentin jäsenenä ollut Mikko Rönnholm sekä veli sosiaalidemokraattien puoluesihteerinä 2017–2023 toiminut Antton Rönnholm.

## Lähteet
Holidair Airways

**Holidair Airways**  oli kanadalainen tilauslentoyhtiö. Se perustettiin vuonna 1987 ja lopetti toimintansa toukokuussa 1990.

## Historia

Holidair Airwaysin perusti vuonna 1987 torontolainen Travel ’N’ Save -holdingyhtiö. Holidairin kotipaikaksi tuli Edmonton. Yhtiö pyrki aloittamaan lennot joulukuun 1988 puolivälissä, mutta kohtasi ongelmia ensimmäisen Douglas DC-8 -koneensa hankkimisessa. Niinpä se joutui vuokraamaan ensimmäisille lennoilleen wet lease -sopimuksilla koneet (Boeing 727 ja Lockheed TriStar) ja miehistöt Yhdysvalloista. DC-8 toimitettiin lopulta joulukuun lopulla, jolloin yhtiö alkoi lentää sillä Calgarystä Las Vegasiin. Sen lisäksi Holidair lensi myös Cancúniin ja Honoluluun.

Holidairin emoyhtiö Travel ’N’ Save meni konkurssiin lokakuussa 1989. Tästä alkoivat myös Holidairin vaikeudet, ja se lopetti toimintansa toukokuussa 1990.

## Laivasto
Holidair hankki viisi Douglas DC-8-50 -konetta, joskin vain yhtä niistä käytettiin säännöllisesti.

## Lähteet
Jalkapallon Aasian-mestaruuskilpailut 1956

**Jalkapallon Aasian-mestaruuskilpailut ** pelattiin ensimmäistä kertaa vuonna 1956. Mestaruuskilpailujen lopputurnaus pelattiin Hongkongissa. Turnaukseen osallistui neljä maata. Ensimmäisen mestaruuden voitti Etelä-Korea.

## Peliareenat

## Sarjataulukko

----

----

----

----

----

## Maalintekijät

**4 maalia**
* Nahum Stelmach
**3 maalia**
* Woo Sang-kwon
* Lê Hữu Đức
**2 maalia**
* Au Chi Yin
* Yehoshua Glazer
* Choi Chung-min
* Sung Nak-woon
* Trần Văn Tổng

**1 maali**
* Chu Wing Wah
* Ko Po Keung
* Lau Chi Lam
* Tang Yee Kit
* Choi Kwang-seok
* Kim Ji-sung
* Trải Văn Đào

## Lähteet
Abitibi-Témiscamingue

**Abitibi-Témiscamingue** on hallinnollinen alue Quebecin provinssissa, Kanadassa. Hallinnollisen alueen pinta-ala on 57&nbsp;736 neliökilometriä ja väkiluku 146&nbsp;717 (2016).

Abitibi-Témiscaminguen hallintokeskus on Rouyn-Norandan kaupunki (42&nbsp;334 as., 2016).

## Lähteet

## Aiheesta muualla

*Québec Portal - Regional Portraits - Abitibi-Témiscamingue (08)   (gouv.qc.ca)
*Université du Québec en Abitibi-Témiscamingue   (thecanadianencyclopedia.com)
Juhana I Josef

**Juhana I Josef** (koko nimi *Johann Baptist Josef Adam Johann Nepomuk Aloys Franz de Paula* 26. kesäkuuta 1760 – 20. huhtikuuta 1836) oli Liechtensteinin ruhtinas vuodesta 1805 kuolemaansa asti vuonna 1836, eli yli 30 vuoden ajan. 

Juhana I Josef lähti nuorena sotilasuralle ja osallistui Napoleonin sotiin Itävallan armeijassa, jossa hän sai sotamarsalkan arvon. Hän osallistui taisteluihin Ranskaa vastaan Saksassa vuosina 1796 ja 1800 sekä Italiassa vuonna 1799. Vuoden 1805 tappiollisen Austerlitzin taistelun jälkeen Juhana Josef oli vähän aikaa Itävallan armeijan ylipäällikkönä ja neuvotteli aselevon sekä Pressburgin rauhansopimuksen ehdot. Vuoden 1809 viidennen liittokunnan sodassa hän komensi tykistö- ja krenatöörireserviarmeijakuntaa ja osallistui muun muassa Aspern-Esslingin ja Wagramin taisteluihin. Hän neuvotteli sodan päättäneen Znaimin aselevon ja Schönbrunnin rauhansopimuksen. Vuonna 1810 hän lopetti sotilasuran ja siitä lähtien keskittyi maansa taloudellisten olojen parantamiseen. Hänen hallintokaudellaan Liechtenstein hyväksyttiin Reinin liittoon ja Saksan liittoon, mikä pohjusti maan tunnustamista itsenäiseksi valtioksi. 

## Lähteet
Centre-du-Québec

**Centre-du-Québec** on hallinnollinen alue Quebecin provinssissa, Kanadassa. Hallinnollisen alueen pinta-ala on 6&nbsp;930 neliökilometriä ja väkiluku 242&nbsp;399 (2016).

Centre-du-Québecin hallintokeskus on Drummondvillen kaupunki (75&nbsp;423 as., 2016).

## Lähteet

## Aiheesta muualla

*Québec Portal - Regional Portraits - Centre-du-Québec (17)   (gouv.qc.ca)
Gaspésie–Îles-de-la-Madeleine

**Gaspésie–Îles-de-la-Madeleine** on hallinnollinen alue Quebecin provinssissa, Kanadassa. Hallinnollisen alueen maapinta-ala on noin 20&nbsp;300 neliökilometriä ja väkiluku 90&nbsp;311 (2016).

Gaspésie–Îles-de-la-Madeleinen hallintokeskus on kalastussatamastaan tunnettu Gaspén kaupunki (14&nbsp;568 as, 2016).

## Lähteet

## Aiheesta muualla

*Québec Portal - Regional Portraits - Gaspésie–Îles-de-la-Madeleine (11)   (gouv.qc.ca)
Kirgisia Turkvision laulukilpailussa

**[[Kirgisia]]** on osallistunut **[[Turkvision laulukilpailu]]un** kolme kertaa, vuonna 2013, 2014 ja 2015.

## Historia
### 2013
Kirgisia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin bändi nimeltä Çoro kappaleella "Kaygyrba" (Кайгырба). Turkvision laulukilpailun semifinaalissa Çoro pääsi jatkoon ja sijoittui finaalissa kahdeksanneksi 183 pisteellä.

### 2014
20. heinäkuuta 2014 ilmoitettiin että Kirgisia osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin bändi nimeltä Non-Stop kappaleella "Seze bil" (Сезе бил). Kilpailun semifinaalissa Non-Stop sai 190 pistettä, sijoittui kuudenneksi ja pääsi finaaliin. Finaalissa he saivat 196 pistettä ja sijoittuivat neljänneksi.

### 2015
Kirgisia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin laulaja Jiidesh İdirisova kappaleella "Kim bilet" (Kим билет). Finaalissa İdirisova voitti Kirgisialle ensimmäisen voiton 194 pisteellä.

## Kilpailijat
;Värien selitykset

## Lähteet
Krim Turkvision laulukilpailussa

**[[Krimin autonominen tasavalta|Krim]]** on osallistunut **[[Turkvision laulukilpailu]]un** kahdesti, vuosina 2013 ja 2014.

## Historia
### 2013
Krim osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Elvira Sarihalil kappaleella "Dağlarin Ellari". Turkvision laulukilpailun semifinaalissa Sarihalil ei päässyt jatkoon.

### 2014
Vuonna 2014 Krim osallistui uudestaan Turkvision laulukilpailuun, joka järjestettiin Kazanissa, Tatarstanissa. Edustajaksi valittiin laulaja Darina Siniçkina kappaleella "Gider isen". Kilpailun semifinaalissa Siniçkina sai 178 pistettä, sijoittui kahdeksanneksi ja pääsi finaaliin. Finaalissa hän sijoittui kuudenneksi 186 pisteellä.

### 2017
Krim osallistui uudelleen vuoden 2017 kilpailuun, joka olisi järjestetty Astanassa, Kazakstanissa. Edustajaksi oli valittu Alseda Seydaliyeva kappaleella "Feleğimsin".

## Kilpailijat
;Värien selitykset

## Lähteet
Chaudière-Appalaches

**Chaudière-Appalaches** on hallinnollinen alue Quebecin provinssissa, Kanadassa. Hallinnollisen alueen pinta-ala on noin 15&nbsp;080 neliökilometriä ja väkiluku 420&nbsp;082 (2016).

Hallintoalueen keskus on Montmagnyn kaupunki (11&nbsp;255 as., 2016), joka sijaitsee Saint Lawrence -joen etelärannalla, 50 kilometriä Quebecin kaupungista alajuoksulle. Hallintoalueen muista kaupungeista mainittakoon Lévis (143&nbsp;414 as.; 2016), Saint-Georges ja Thetford Mines. 

## Lähteet

## Aiheesta muualla

*Québec Portal - Regional Portraits - Chaudière-Appalaches (12)   (gouv.qc.ca)
Jesse L. Martin

**Jesse L. Martin** (syntyjään **Jesse Lamont Watkins**) (s. 18. tammikuuta 1969 Rocky Mount, Virginia, Yhdysvallat) on yhdysvaltalainen näyttelijä, joka tunnetaan muun muassa etsivä Ed Greenin roolista televisiosarjassa *[[Kova laki]]*, jossa hän oli mukana vuosina 1999–2008.

## Nuoruus
Jesse Lamont Watkins syntyi Virginiassa Blue Ridgen ylänköalueella. Hänen isänsä Jesse Reed Watkins oli rekkakuski ja äiti Virginia Price collegen opinto-ohjaaja. Vanhemmat erosivat Jessen ollessa lapsi ja hän muutti äitinsä ja muiden sisarusten mukana Buffaloon New Yorkin osavaltioon. Jesse ja muut sisarukset ottivat isäpuolensa sukunimen Martin.

## Viitteet
Kosovo Turkvision laulukilpailussa

**[[Kosovo]]** on osallistunut **[[Turkvision laulukilpailu]]un** kahdesti, vuosina 2013 ja 2015.

## Historia
### 2013
Kosovo osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Ergin Karahasan kappaleella "Şu Prizren". Turkvision laulukilpailun semifinaalissa Karahasan pääsi jatkoon ja sijoittui viimeiseksi 151 pisteellä.

### 2014
Vuonna 2014 Kosovo vetäytyi kilpailusta.

### 2015
Vuonna 2015 Kosovo osallistui uudestaan Turkvision laulukilpailuun, joka järjestettiin Istanbulissa, Turkissa. Edustajaksi valittiin laulaja Tolga Kazaz kappaleella "Sevmek günah mıdır?". Finaalissa Kazaz sijoittui neljänneksitoista 141 pisteellä.

## Kilpailijat
;Värien selitykset

## Lähteet
Pohjois-Kypros Turkvision laulukilpailussa

**[[Pohjois-Kypros]]** on osallistunut **[[Turkvision laulukilpailu]]un** kahdesti, vuosina 2013 ja 2015.

## Historia
### 2013
Pohjois-Kypros osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin duetto Grup Gommalar kappaleella "Havalaniyor". Turkvision laulukilpailun semifinaalissa Gommalar pääsi jatkoon ja sijoittui kymmenenneksi 175 pisteellä.

### 2014
Vuonna 2014 Pohjois-Kypros vetäytyi kilpailusta.

### 2015
Vuonna 2015 Pohjois-Kypros osallistui uudestaan Turkvision laulukilpailuun, joka järjestettiin Istanbulissa, Turkissa. Edustajaksi valittiin laulaja İpek Amber kappaleella "Sessiz Gidiş". Finaalissa Amber sijoittui yhdeksänneksi 154 pisteellä.

## Kilpailijat
;Värien selitykset

## Lähteet
Pohjois-Makedonia Turkvision laulukilpailussa

**[[Pohjois-Makedonia]]** on osallistunut **[[Turkvision laulukilpailu]]un** kolme kertaa, vuosina 2013, 2014 ja 2015, tuolloin vielä nimellä Makedonian tasavalta.

## Historia
### 2013
Makedonia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Ikay Yusuf kappaleella "Düşlerde Yaşamak". Turkvision laulukilpailun semifinaalissa Yusuf ei päässyt jatkoon.

### 2014
Makedonia osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Kaan Mazhar kappaleella "Yolumu Bulurum". Kilpailun semifinaalissa Mazhar sai 181 pistettä, sijoittui seitsemänneksi ja pääsi finaaliin. Finaalissa hän sai 166 pistettä ja sijoittui neljänneksitoista.

### 2015
Makedonia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin jälleen Kaan Mazhar kappaleella "Böyle Olmamalıydı". Finaalissa Mazhar sai 165 pistettä ja sijoittui neljänneksi.

## Kilpailijat
;Värien selitykset

## Lähteet
Perino Modello 1908

**Perino Modello 1908** on Giuseppe Perinon suunnittelema ja ensimmäisessä maailmansodassa Italian kuninkaallisen armeijan käyttämä konekivääri.

## Historia
Giuseppe Perino alkoi suunnittelemaan rekyylitoimista konekivääriä, joka käyttäisi Hotchkiss M1909:n tavoin 15–20 patruunan panoslevyä. Levyn kuluessa tyhjäksi se putosi oikealta puolen asetta pois ja vasemmalta puolen laitettiin uusi levy sisään valmiina ammuttavaksi. Tämän ominaisuuden tarkoitus oli estää käytettyjen hylsyjen osumista omiin sotilaisiin tai joutumista heidän jalkojen alle. Vasemmalla puolen konekivääriä oli laatikko täytetty viidellä tai kuudella panoslevyllä, joista alimmainen tuli käyttöön ammuttaessa. Tämä helpotti ampujan apulaista täyttämään laatikko uusilla panoslevyillä tarpeen mukaan. Perino käytti vesijäähdytteistä piippua ja oli aikansa teknisesti kehittyineimpiä konekiväärejä Italiassa. Se menestyi hyvin myös kokeiluissa Maxim-konekivääriä vastaan, mutta koska sitä ei ikinä testattu julkisissa kokeiluissa sodan aikana, asetta ei koskaan saatu suunniteltua täydelliseksi. Ensimmäisen maailmansodan syttyessä Italian kuningaskunnan armeija otti käyttöön Fiat-Revelli konekiväärin, koska aseen valmistajat olivat halukkaita laittamaan konekiväärinsä massatuotantoon. Sitä vastoin Perino 1908 mallia valmistettiin 200 kappaletta. Lisäksi edistyneestä tekniikasta huolimatta Perino oli liian painava, jonka vuoksi sitä käytettiin hyvin vähän. Myöhemmin 1910 kehitettiin kevyempi malli, joka osoittautui epäluotettavaksi.

## Lähteet
Uzbekistan Turkvision laulukilpailussa

**[[Uzbekistan]]** on osallistunut **[[Turkvision laulukilpailu]]un** kolme kertaa, vuosina 2013,  2014 ja 2015.

## Historia
### 2013
Uzbekistan osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Nilufar Usmonova kappaleella "Unutgin". Turkvision laulukilpailun semifinaalissa Usmonova pääsi jatkoon ja sijoittui finaalissa yhdenneksitoista 183 pisteellä.

### 2014
Uzbekistan osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Aziza Nizamova kappaleella "Dunyo bolsin omon". Kilpailun semifinaalissa Nizamova sai 172 pistettä, sijoittui kymmenenneksi ja pääsi finaaliin. Finaalissa he saivat 183 pistettä ja sijoittuivat seitsemänneksi.

### 2015
Uzbekistan osallistui myös vuoden 2015 kilpailuun, joka järjestettiin Istanbulissa, Turkissa. Edustajiksi valittiin KaaPlya ja Hurdona kappaleella "Azadlik". Finaalissa he saivat 119 pistettä ja jäivät viimeiselle sijalle.

## Kilpailijat
;Värien selitykset

## Lähteet
Tuure Boelius

**Tuure Elmeri Boelius** (s. 3. tammikuuta 2001 Pori) on suomalainen tubettaja, laulaja ja näyttelijä. Hänen YouTube-kanavallaan on lähes 140&nbsp;000 tilaajaa ja hänen videoitaan on katsottu yli 41 miljoonaa kertaa. Hän julkaisi YouTube-kanavallaan ensimmäisen videonsa heinäkuussa 2015.

## Ura
 
Boelius solmi levytyssopimuksen Kaiku Entertainment -yhtiön kanssa tammikuussa 2017, ja esikoissingle ”Eikö sua hävetä” julkaistiin elokuussa 2017. Toinen single ”Oh Boe” julkaistiin 17. marraskuuta 2017. Kolmas single ”Lätkäjätkä-Ville” julkaistiin 2. toukokuuta 2018.

Hän on työskennellyt näyttelijänä muun muassa Porin Teatterin näytelmissä *Housut pois* ja *Sound of Music* sekä Turun kaupunginteatterin *[[Tom of Finland (musikaali)|Tom of Finland]]* -musikaalissa, jossa hän esitti Touko Laaksosta lapsena. Vuonna 2016 hänellä oli oma ohjelmaosio *Tuure Boelius Talk Show* Ylen *[[Summeri (televisio-ohjelma)|Summeri]]*-nuortenohjelmassa. Boelius näytteli kesäkuussa 2018 julkaistussa *[[Mä voin selittää kaiken]]* -sarjassa Myrskyä.

Syksyllä 2018 Boelius sijoittui kolmanneksi  *[[Tanssii tähtien kanssa]]* -televisiosarjan 11. tuotantokaudella. Boelius esitti Kesäkumi-kampanjan vuoden 2020 tunnuskappaleen ”Hengitä”.

## Muuta
Boelius julkaisi marraskuussa 2016 YouTube-kanavallaan videon, jossa kertoi olevansa homoseksuaali. Videon myötä hänet valittiin QX Gay Gaalassa Vuoden homoksi helmikuussa 2017. Lapsiasiavaltuutettu Tuomas Kurttila sai yhteydenottoja palkinnon myöntämisestä alaikäiselle. Kurttilan mukaan lapsen yksityisyyttä tulee kunnioittaa, mutta lapsella on myös täysi oikeus ilmaista itseään.

Eurooppanuoret valitsivat Boeliuksen toukokuussa 2018 vuoden nuoreksi eurooppalaiseksi.

Tuuren sisko Saana Boelius on myös internetin sisällöntuottaja eli tubettaja. Sisarukset kilpailivat yhdessä Amazing Race Suomi -kilpailussa talvella 2024.

## Diskografia
### Albumit

### EP

* 4AM (2024)

### Singlet

#### Pääartistina

#### Vierailevana artistina

### Musiikkivideot
* *Eikö sua hävetä* (2017 – ohj. Reija Wäre)
* *Oh Boe (2017)*
* *Lätkäjätkä-Ville* (2018 – ohj. Patrick Lindholm & Mikko Roulamo) 
**Vihaan rakastaa sua* (2019 – ohj. Toni Karén)  
**Tytöt tykkää* (2019 – ohj. Eero Oikarinen)
**Hengitä* (2020 – ohj. Reija Wäre & Juha-Matti Valtonen)
**Heinäkuu (Official Lyric Video) 2021*
*Tytöt (2024)

## Lähteet

## Aiheesta muualla

* Tuure Boeliuksen YouTube-kanava
* Tuure Boeliuksen teatterirooleja Ilona-tietokannassa
Stavanger Aftenblad

**Stavanger Aftenblad**, usein vain **Aftenbladet**, on Rogalandin läänissä  Stavangerin, Sandnesin, Jærenin, Haugalandetin, Ryfylkein ja Dalanein paikallislehti. Lehden päätoimitus on Stavangerissa. Lehden levikki vuonna 2016 oli 55&nbsp;450.. Päätoimittaja on Lars Helle.

Lehden perusti vuonna 1893 pappi Lars Oftedal. Hänen kuoltuaan päätoimittajaksi tuli 1900 Lars Oftedal, joka oli tehtävässä kuolemaansa asti, vuoteen 1932. Sen jälkeen vastuun otti Christian Stephansen Oftedal. Saksalaismiehityksen aikaan 1940 Oftedal pidätettiin ja hän joutui vankilaan, ja saksalaiset istuttivat päätoimittajan paikalle Johannes Kringlebotnin. Miehityksen päätyttyä Oftedal palasi päätoimittajaksi. Hän kuoli 1955.  Per Thomsenista tuli hänen seuraajansa, ja hänen jälkeensä tehtävään valittiin Jon Arnøy 1977, ja 1983 Thor Bjarne Bore, joka oli päätoimittaja vuosituhannen vaihteeseen. Hänen seuraajansa oli Jens Barland, jonka aikana lehteä järisytti epäilys Eurooppa-kirjeenvaihtaja Stein Viksveenin Stasi-yhteyksistä. Tom Hetland oli tehtävässä vuodesta 2002 vuoden 2011 loppuun, ja hänen jälkeensä uudeksi päätoimittajaksi tuli Lars Helle.

Lehti oli 1970-luvulle asti Venstren äänenkannattaja, ja sitä pidettiin pitkään Norjan vaikutusvaltaisimpana lehtenä.

Lehti muuttui tabloidikokoon vuonna 2006 yhtenä viimeisistä norjalaisista lehdistä.

Lehti jakaa nimeään kantavaa kulttuuripalkintoa.

## Levikki
Bekreftede netto opplagstall fra Mediebedriftenes Landsforening:

## Lähteet
Cheri

**Cheri** tai **Chéri** tarkoittaa seuraavia:

* Chéri, Coletten kirja
** Chéri, kirjan perusteella tehty elokuva
* M/S Cheri, suomalainen yhteysalus
* Cheri, suomalainen muusikko
PAS Lamia 1964

**PAS Lamia 1964** () on jalkapalloseura Lamían kaupungista. Seura pelaa kaudella 2024–2025 Kreikan korkeimmalla sarjatasolla Kreikan Superliigassa. PAS Lamia on perustettu vuonna 1964.

## Lähteet
Eljas Aalto

**Eljas Kullervo Aalto** (s. 15. tammikuuta 1996 Sipoo) on suomalainen pikajuoksija. Hän edustaa IF Sibbo-Vargarnaa ja hänen valmentajanaan toimii Markku Leppänen. Vuoteen 2019 saakka häntä valmensi Taisto Olenius.

Kalevan kisoissa Aalto on saavuttanut 400 metrin juoksussa kultaa vuonna 2019 ja hopeaa 2022 sekä 200 metrin juoksussa pronssia vuosina 2017, 2018 ja 2025. Sisäratojen SM-kilpailuissa hän on saanut 200 metrillä kultaa 2023, 2025 ja 2026 sekä hopeaa 2022, 400 metrillä hopeaa 2025 sekä 4&nbsp;×&nbsp;200 metrin viestissä kultaa 2025 ja hopeaa 2023 ja 2026. Viestijuoksun SM-kilpailuissa hän on saavuttanut 4&nbsp;×&nbsp;400&nbsp;metrin viestissä kultaa 2019, 2024 ja 2025 sekä pronssia 2018. 4&nbsp;×&nbsp;100&nbsp;metrin viestissä hän on saanut hopeaa 2019 ja 2024 sekä pronssia 2025.

Aalto on kilpaillut aikuisten maaotteluissa vuodesta 2017, ja sijoittunut henkilökohtaisella matkalla parhaimmillaan toiseksi.

Ennätyksikseen hän on juossut 100 metrillä ajan 10,54 (2022), 200 metrillä ulkoradoilla 20,90 (2025) ja sisäradoilla 21,04 (2025) ja 400 metrillä 46,92 (2022).

## Lähteet
Apollon Smyrnis

**Apollon Smyrnis** () eli **Gymnasticos Syllogos Apollon Smyrnis** () on urheiluseura Ateenan kaupungista. Seuralla on toimintaa jalkapallossa, koripallossa, lentopallossa ja poolossa. Seuran jalkapallojoukkue pelasi Kreikan korkeimmalla sarjatasolla Superliigassa viimeksi kaudella 2021–2022.

## Lähteet
Juho Vanhala

**Juho Vanhala** (s. 26. maaliskuuta 1994 Pori) on suomalainen pikajuoksija. Hän edustaa Harjavallan Jymyä ja hänen valmentajanaan toimii Jaakko Erkinheimo.

Kalevan kisoista Vanhala on saavuttanut pronssia 400 metrin juoksusta vuonna 2017. Ennätyksikseen hän on juossut 100 metrillä ajan 11,00, 200 metrillä 22,12, 400 metrillä 48,08, 800 metrillä 2.15,05	ja 400 metrin aidoissa 53,14.

Vanhala on pelannut jääkiekkoa juniorina Harjavallan Kuparikiekossa ja Porin Ässissä. Hän on pelannut myös kymmenen jääkiekkomaaottelua eri juniori-ikäluokissa.
## Lähteet
Arctic Monkeysin diskografia

Tämä on brittiläisen rockyhtye **[[Arctic Monkeys]]in** diskografia. Katso myös luettelo Arctic Monkeysin kappaleista.

## Studioalbumit

Listasijoitusten lähde: 

## Livealbumit

## Singlet

## EP:t

## Videoalbumit

## Lähteet
SK Babīte

**Sporta klubs Babīte** on jalkapalloseura Babīten kunnasta. Kaudella 2017 seura pelaa Latvian korkeimmalla sarjatasolla Virslīgassa. Seura kuitenkin suljettiin pois johtuen epäselvyyksistä kuudessa ottelussa. Näissä otteluissa epäillään tapahtuneen tulosmanipulaatiota.

## Lähteet
Sakura Sakura

**Sakura Sakura** (, , usein lyhyesti vain **Sakura**) on yksi parhaiten tunnettuja perinteisiä japanilaisia lauluja.

Kappaletta on käytetty koton soittamisen opetukseen n. vuodesta 1888 lähtien.

## Lähteet
Ravenloft

**Ravenloft** on Dungeons & Dragons -roolipelin kampanjamaailma, joka julkaistiin ensimmäisen kerran vuonna 1990. Se sai alkunsa saman nimisestä seikkailumoduulista, jonka saaman suosion vuoksi julkaistiin Kauhun maailmantasolle () sijoittuva kampanja. Mystiset usvat estävät poispääsyn maailmasta.

Wizards of the Coast julkaisi D&D:n viidennelle laitokselle Curse of Strahd -seikkailun 15. maaliskuuta 2016.

## Videopelit
*  (1994)
*  (1995)
* Iron & Blood: Warriors of Ravenloft (1996)

## Lähteet
* 

### Viitteet
Bea

**Bea** voi tarkoittaa seuraavia:

* bea, *aka-bea*, kuollut andamaanilainen kieli
* Bea, naisen etunimi
* *[[Bea (elokuva)|Bea]]*, Petter Næssin ohjaama draamaelokuva vuodelta 2004
* BEA, Bureau d’Enquêtes et d’Analyses pour la Sécurité de l’Aviation Civile, Ranskan valtion siviili-ilmailuturvallisuusvirasto
* BEA, *British European Airtours*, nyk. *[[British Airtours]]*, brittiläinen tilauslentoyhtiö
* BeA-Group, *Joh. Friedrich Behrens AG*, saksalainen kiinnitystarvikkeiden valmistaja
* Bea, sukunimenä:
** Augustin Bea (1881–1968), saksalainen jesuiitta
Tommi Mäkinen (juoksija)

**Tommi Markku Mäkinen** (s. 8. helmikuuta 2000 Sipoo) on suomalainen pikajuoksija. Hän edustaa Helsingin Kisa-Veikkoja ja hänen valmentajanaan toimii Pekka Mäkelä. Vuoden 2019 loppuun hänen valmentajanaan toimivat Antti Rintakoski, Anu Laakso ja Markus Rahnu.

Kalevan kisoista Mäkinen on saavuttanut mestaruuden 400 metrin juoksusta vuonna 2020 ja hopeaa vuonna 2017. Sisäratojen SM-kilpailuissa hän on saanut 400 metrillä kultaa vuonna 2021 sekä viestissä kultaa 2019 ja hopeaa 2020. Vuonna 2019 hän voitti alle 20-vuotiaiden Pohjoismaiden mestaruuden 400 metrillä ja 4x400m viestissä, sekä oli kolmas 200 metrillä. 18-vuotiaana hän voitti samoista kilpailuista 400 metrillä hopeaa ja 4x400m viestissä kultaa. 

Ennätyksikseen hän on juossut 100 metrillä ajan 10,87, 200 metrillä 21,63 ja 400 metrillä 47,85. Hän on juossut hallissa 17-vuotiaiden Suomen ennätykseksi 400 metrillä ajan 50,45 helmikuussa 2017.
Hän oli 4 × 100 metrin viestijoukkueessa Tampereen alle 20-vuotiaiden MM-kilpailuissa kesällä 2018.

## Lähteet
Gerda Gefle

**Gerda Gefle** oli suomalainen purjealus, tyypiltään priki. Se on rakennettu Ruotsissa Gävlessä vuosina 1995–2005. Alus on kopio priki *Gerdasta*, vuonna 1868 valmistuneesta rahtipurjelaivasta. Alkuperäinen Gerda purjehti aina 1930-luvulle asti, kunnes se siirrettiin museoalukseksi Ruotsiin Gävleen, jossa se tuhoutui vuonna 1959. 

*Gerda Gefle* oli rakenteeltaan ja ominaisuuksiltaan hyvin samanlainen kuin esikuvansa, mutta sisätiloiltaan mukavampi ja nykyaikaisempi kuin perinteiset alukset. Kapteenin huoneen lisäksi laivan alakannella oli kerrossänkypaikat 37 majoittujalle.

Gerda upposi syyskuussa 2023 Rauman Poroholmaan.

## Historia

Syksyllä 1993 muodostettiin voittoa tavoittelematon organisaatio Gävlessä, Ruotsissa. Organisaation tavoitteena oli rakentaa *Gerda* uudelleen ja myös säilyttää katoamisvaarassa olevaa tietotaitoa, jota purjelaivan rakentamiseen tarvitaan. Päämääränä oli myös kouluttaa miehistöä raakatakiloidulla purjealuksella purjehtimiseen ja tarjota mielekästä työtä työttömille. Rakennusprojektin yhteyteen muodostui Gerdavarvet-paja, joka teki kaiken tarpeellisen taontatyön, esimerkiksi naulat ja ankkurivinssit. Projektiin tuotettiin yhteensä 23 tonnia takorautaa. Projektin myötä syntyi myös puusepänpaja. Rakennusvaihe kesti 13 vuotta. *Gerda Gefle* valmistui 9. kesäkuuta 2000, mutta vasta vuonna alus oli valmis purjehduksiin matkustajien kanssa.

Laivaa hoitava yritys joutui talousongelmiin ja teki konkurssin. 1. kesäkuuta 2010 pesänhoitaja myi *Gerda Geflen* uudelle omistajalle ja alus siirtyi Suomeen Fregatti Oy:lle.
 Laivan kotisatamaksi tuli Helsinki, ja sen laituripaikka oli Katajanokalla. Se koulutti ihmisiä purjehtimaan raakapurjeilla ja teki myös risteilyjä Suomenlahdella.

Syksyllä 2015 Fregatti Oy myi *Gerda Geflen* uudelle omistajalle ja aluksen kotisatama oli Rauma. Gävle on Rauman ystävyyskaupunki. Uusi omistaja on Riku Räsänen (RPR Group). Alus oli Poroholman lomakeskuksen purjelaivasatamassa yhdessä kahden muun purjelaivan kanssa. Alusta käytetään ainakin hotellina, ravintolana ja juhlatilana. *Gerda Gefle* oli täysin purjehduskuntoinen ja rekisteröity 115 ihmiselle.

Gerda upposi 14. syyskuuta Rauman Porohalmen edustalla. Päätös purkamisesta tehtiin 4. lokakuuta. Syyksi todettiin vahingoittunut vesijohto.

## Tekniset tiedot

*Gerda Gefle* on rekisteröity 115 matkustajalle. Miehistön koko purjehduksilla on 12 henkilöä. *Gerda Gefle* ei ole tarkka kopio vanhasta, erona on esimerkiksi 550 hevosvoiman dieselmoottori. Alus on pitkälti sopiva myös liikuntarajoitteisille, siinä on induktiosilmukka heikkokuuloisille, pyörätuolihissi ja wc liikuntaesteisille.

* Kutsu: SJPL
* Pituus 49,00 m
* LVL 33,50 m
* Max leveys 8,42 m
* Masto 30,00 m
* Purjepinta-ala 625,00 m2
* Syvyys 3,38 m
* Painolasti 100,00 tonnia
* BRT noin 286 

## Lähteet

## Kirjallisuutta
* Ingvar Henricsson: *Briggen Gerda – den gamla och den nya*, Kulttuuri ja vapaa-aika, Gävle, Ruotsi 2009

## Aiheesta muualla

* ''Gerda Gefle'' Poroholman sivustolla
Samu Mikkonen

**Samu Matias Mikkonen** (s. 8. heinäkuuta 1996 Vihti) on suomalainen keskimatkojen juoksija. Hän edustaa Tampereen Pyrintöä. Vuoteen 2011 saakka hän edusti Kuopion Sisu-Veikkoja, vuosina 2012–2017 Kuopion Reipasta ja vuosina 2018–2020 Joensuun Katajaa.

Kalevan kisoista Mikkonen on saavuttanut hopeaa 1 500 metrin juoksusta vuosina 2017 ja 2019 sekä pronssia vuonna 2020. Maastojuoksun SM-kilpailuista hän on voittanut hopeaa neljän kilometrin matkalta vuonna 2017. Viestijuoksun SM-kilpailuissa hän ollut mukana voittamassa hopeaa (vuonna 2018) ja kahta pronssia (2014 ja 2016) 4 × 800 metrin viestijuoksusta, hopeaa 2019 ja pronssia vuonna 2018 4 × 1 500 metrin viestijuoksusta sekä pronssia 4&nbsp;000 metrin viestistä vuonna 2020. Sisäratojen SM-kisoista Mikkonen on saavuttanut 1&nbsp;500&nbsp;metrin juoksusta kultaa vuonna 2020 sekä hopeaa vuosina 2018 ja 2019. 3&nbsp;000 metrin juoksusta hän on voittanut kultaa 2017 ja 2020 sekä pronssia 2023.

Ennätyksikseen Mikkonen on juossut 800 metrillä ajan 1.51,41, 1 500 metrillä 3.45,35, 3 000 metrillä 8.06,22 (hallissa) ja 5 000 metrillä 14.36,20.

## Lähteet
Tie Guanyin

**Tie Guanyin** (; pinyin: Ān xī Tiě Guān Yīn, ’Rautainen armon jumalatar’) on kiinalaista Wulong-teetä, jota tuotetaan joko Wuyi-vuorilla (Nanping, Fujian), jossain määrin Taiwanin Taipein eteläpuolisten Muchavuorten seudulla tai – ja ennen kaikkea – Anxin piirikunnassa Quanzhoun prefektuuritason kaupungissa Fujianin maakunnassa. Tie Guanyin luetaan Kiinan kymmenen arvostetuimman teen joukkoon ja on yksi maailman parhaimmista wulong-teelaaduista.

Brändiarvoltaan Anxin Tieguanyin listattiin huhtikuussa 2015 Kiinan arvokkaimmaksi teeksi 5,827 miljardin yuanin eli noin 890 miljoonan euron arvollaan.

Tie Guanyinia voidaan tuottaa eri vuodenaikoina poimituista teepensaan lehdistä. Arvostetuinta ja parhainta on kesän kynnyksellä (Li Xia) tuotettu kevätsadon tee. Syksyllä kerätyistä teelehdistä saadaan voimakkaampaa mutta aromirakenteeltaan pelkistetymmän makuista teetä. Kesäkauden teelehdistä valmistettua Tie Guanyinia pidetään näitä vähempiarvoisena. Satokauden ohella Tie Guanyin voidaan luokitella tuotannossa käytetyn paahtamisasteen (rosting, firing) mukaan useaan luokkaan. Perinteinen Tie Guanyin on voimakkaasti paahdettua, aromikkuudeltaan monipuolista, mutta kukikkuus on laskenut vähäiseksi. Sen sijaan uudemmassa, kevyesti paahdetussa teetyypissä (Jade Tie Guanyin) on jäljellä vaalean vihertävää, jademaiseksi luonnehdittua väriä. Tästä valmistettu teejuoma muistuttaa vihreää teetä, ja aromi ja maku ovat hyvin kukikkaita. Näiden kahden tyypin välille sijoittuu keskipaahdon Tie Guanyin, jota luonnehditaan sekä kukikkuutta ja monipuolista aromia sisältäväksi. Taiwanin Muchavuorten Tie Guanyin on tunnettu usean päivän jatkuvan paahdon tuomista intensiivisistä sävyistään. 

## Lähteet

## Aiheesta muualla
Rīgas FK

**Rīgas futbola klubs** oli jalkapalloseura Riian kaupungista. Seura perustettiin vuonna 1923 ja lakkautettiin toisen maailmansodan jälkeen. Seura oli Latvian menestyneimpiä 1920– ja 1930–luvulla. Se saavutti historiansa aikana Latvian mestaruuden kahdeksan kertaa: 1924–1926, 1930–1931, 1934–1935 ja 1940. Latvian cupin se voitti kahdesti: 1937 ja 1939.

## Lähteet
FK ASK

**FK ASK** oli jalkapalloseura Riian kaupungista. Seura perustettiin vuonna 1923 Latvian armeijan toimesta. Seura lakkautettiin lopulta 1970, mutta toisen maailmansodan jälkeen 1940–luvulla seura oli kielletty. Seura voitti Latvian mestaruuden 3 kertaa 1932, 1942 ja 1943. Latvian cupin ASK on voittanut 1943, 1950–1952, 1959, 1960 ja 1966.

## Lähteet
Tilhet, pajut ja muut (albumi)

**Tilhet, pajut ja muut** on samannimisen suomalaisyhtyeen 29. tammikuuta 2016 julkaistu esikoisalbumi. Albumin on tuottanut Sampo Haapaniemi. Helmikuussa 2015 yhtye voitti YleX:n äänestyksen vuoden kiinnostavimmasta debyyttialbumista, saaden yli 30% annetuista äänistä.

Albumin äänitykset aloitettiin maaliskuussa 2014. Se valmistui lopullisesti kesäkuussa 2015 ja kansiaan myöten saman vuoden syksyllä, mutta julkaisu tapahtui kuitenkin vasta lähes puoli vuotta myöhemmin.

## Kappaleet

Kaikki kappaleet on säveltänyt Juho Hoikka. Hän on myös sanoittanut kappaleet, lukuun ottamatta päätösraitaa ”Täällä kaukana”, joka perustuu japanilaiseen kansanrunoon ja sen on suomentanut Tuomas Anhava.

## Arvostelut
* Helsingin Sanomat: 
* Eeva: 
* Man Made Lifestyle: 

## Lähteet

## Aiheesta muualla
* Albumi Discogs-sivustolla
Olimpija Liepāja

**Olimpija Liepāja** oli jalkapalloseura Liepājan kaupungista. Seura perustettiin vuonna 1909 pyöräilyseurana. 1920–luvulla seura alkoi keskittymään jalkapalloon. Seura lakkautettiin vuonna 1944. Olimpija voitti historiansa aikana Latvian mestaruuden seitsemän kertaa: 1927–1929,1933, 1936, 1938–1939.

## Lähteet
Mesityleeni

**Mesityleeni** eli **1,3,5-trimetyylibentseeni** (C9H12) on aromaattisiin hiilivetyihin kuuluva orgaaninen yhdiste. Yhdistettä voidaan käyttää liuottimena ja orgaanisen kemian synteeseissä lähtöaineena. Mesityleeni on hemimelliteenin ja pseudokumeenin isomeeri.

## Ominaisuudet
Mesityleeni on huoneenlämpötilassa väritöntä nestettä ja sillä on makeahko tuoksu. Aine on käytännöllisesti katsoen veteen liukenematonta, mutta liukenee lukuisiin orgaanisiin liuottimiin esimerkiksi etanoliin, dietyylieetteriin ja bentseeniin. Säteilytettäessä ultraviolettivalolla yhdiste fluoresoi vihreää valoa. Mesityleeni reagoi hyvin helposti elektrofiilien kanssa elektrofiilisella aromaattisella substituutiolla. Yhdisteen metyyliryhmät voidaan hapettaa karboksyylihapporyhmiksi tai halogenoida ultraviolettivalon vaikutuksesta. Mesityleeni ärsyttää ihoa, silmiä ja hengitysteitä. Yhdiste voi vaikuttaa keskushermostoon ja oireina voivat huimaus, uneliaisuus ja sekavuus. Tämän lisäksi aineelle altistuminen voi aiheuttaa yskää, kurkkukipua ja kemiallisen keuhkotulehduksen.

## Valmistus ja käyttö
Mesityleeniä esiintyy maaöljyssä ja kivihiilitervassa. Näistä jalostetussa reformaatissa on osuus on noin 9 massaprosenttia. Sen eristäminen näistä on vaikeaa, minkä vuoksi sitä valmistetaan synteettisesti. Käytettyjä valmistustapoja ovat pseudokumeenin isomerointi, ksyleenin isomeerien disproportiointi alumiinikloridin toimiessa katalyyttinä tai kondensoimalla asetonia väkevän rikkihapon läsnä ollessa. Mesityleeniä voidaan käyttää liuottimena. Siitä myös valmistetaan muita kemikaaleja kuten mesitaldehydiä, trimesiinihappoa, mesidiiniä sekä väriaineina, räjähteinä ja hapettumisenestoaineena käytettäviä yhdisteitä.
:

## Lähteet
Luettelo pääkaupunkiseudun osuuspankeista

Tämä luettelo kattaa osuuspankit, jotka ovat toimineet pääkaupunkiseudulla vuodesta 1970 alkaen.

* Suur-Helsingin Osuuspankki, perustettu 1946 nimellä *Suur-Helsingin Osuuskassa*, yritysjärjestely 1996, toimintaa jatkoi Okopankki
* *Ammattienharjoittajain Osuuspankki*, per. 1935 nimellä *Ammattienharjoittajain Osuuskassa*, myöh. *Helsingin Yrittäjäin Osuuspankki*, lakannut 1988
* Osuuspankki Yhteistuki, per. 1963, ay-liikkeen osuuspankki, fuusioitu Suur-Helsingin Osuuspankkiin 1993
* *Helsingin Talousosuuspankki*, per. 1966 nimellä *Helsingin Talousosuuskassa*, myöh. *Talousosuuspankki*, fuusioitu Suur-Helsingin Osuuspankkiin 1990-luvulla
* Okopankki, per. 1996 *Suur-Helsingin Osuuspankin* terveistä osista ja OKO:n vähittäispankkitoiminnoista, muuttunut *Helsingin OP Pankiksi* 2006 ja Helsingin Seudun Osuuspankiksi 2016

POP-pankit, joilla pääkonttori muualla mutta sivukonttori Helsingissä:
* Lappajärven Osuuspankki, kotipaikka Lappajärvi
* Suupohjan Osuuspankki, kotipaikka Kauhajoki

## Katso myös
* Luettelo pääkaupunkiseudun osuuskassoista

## Lähteet
*
Romania Turkvision laulukilpailussa

**[[Romania]]** on osallistunut **[[Turkvision laulukilpailu]]un** kolme kertaa, vuosina 2013, 2014 ja 2015.

## Historia
### 2013
Romania osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Genghiz Erhan Cutcalai kappaleella "Ay Ak Shatır". Turkvision laulukilpailun semifinaalissa Cutcalai ei päässyt jatkoon.

### 2014
Romania osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajiksi valittiin	Cengiz Erhan ja Alev Gafar kappaleella "Genclik basa bir gelir". Kilpailun semifinaalissa he saivat 181 pistettä, sijoittuivat seitsemänneksitoista eivätkä päässeet finaaliin.

### 2015
Romania osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Edvin Eddy kappaleella "Seviyorum, Anlasana". Finaalissa Eddy sai 134 pistettä ja sijoittui kahdeksanneksitoista.

### 2017
Romania osallistui uudelleen vuoden 2017 kilpailuun, joka olisi järjestetty Astanassa, Kazakstanissa. Edustajaksi oli valittu Sunai Giolacai.

## Kilpailijat
;Värien selitykset

## Lähteet
Luettelo pääkaupunkiseudun osuuskassoista

Tämä luettelo kattaa osuuskassat, jotka toimivat Helsingin kaupungissa, Helsingin maalaiskunnassa ja Espoossa vuosina 1914–1969.

Helsingin kaupunki
* *Osuuskassa Runko*, toiminut 1915–1924 ilmeisesti jonkin liikelaitoksen keskuudessa
* *[[SOK]]:n Henkilökunnan Osuuskassa*, perustettu 1915, nimeksi *Osuuskassa Huoltaja* 1924
* *Ylioppilaiden Raittiusyhdistyksen Osuuslainarahasto*, toiminut 1915–1930
* *Suomen Osuuskassa*, per. 1916, viimeistä vuotta tilastossa 1923
* *Helsingfors Fiskargilles Andelskassa*, toiminut 1918–1922
* *Postivaunupiirin Virkamiesten Osuuskassa*, per. 1921
* *Viipurin Käsityöläisten Osuuskassa*, per. 1925 Viipurissa, Helsinkiin 1945, nimi *Lahden Käsityö- ja Teollisuusosuuskassa* ja kotipaikka Lahti 1957, nimi *Yrittäjäin Osuuskassa* 1962, fuusioitu *Lahden Seudun Osuuskassaan* 1969
* *Alkon Huolto-Osuuskunta*, per. 1933
* *Finlands Svenska Studenters Andelskassa*, per. 1934
* *Ammattienharjoittajain Osuuskassa*, per. 1935, myöh. *Ammattienharjoittajain Osuuspankki* ja *Helsingin Yrittäjäin Osuuspankki*
* *Suojeluskuntain Yliesikunnan Henkilökunnan Huolto-osuuskunta*, per. 1938, *Huolto-osuuskunta Kilpi* vuodesta 1945, viimeistä vuotta tilastossa 1952
* *Suomi-yhtiön Toimihenkilöiden Huolto-osuuskunta*, per. 1940, myöh. *Suomi-Salaman Toimihenkilöiden Huolto-osuuskunta*
* Suur-Helsingin Osuuskassa, per. 1946, myöh. *Suur-Helsingin Osuuspankki*, Helsingin OP:n edeltäjä
* *Osuuskassa Sokeri*, per. 1953, toiminut *[[Suomen Sokeri]] Oy*:n henkilökunnan keskuudessa
* *Hakaniemen Osuuskassa*, per. 1962, fuusioitu *Osuuskassa Yhteistukeen* 1967
* Osuuskassa Yhteistuki, per. 1963, ay-liikkeen osuuskassa, fuusioitu Suur-Helsingin Osuuspankkiin 1993
* *Helsingin Talousosuuskassa*, per. 1967, fuusioitu Suur-Helsingin Osuuspankkiin 1990-luvulla

Helsingin sai sotien jälkeen kotipaikakseen myös 19 osuuskassaa luovutetulta alueelta. Niiden viralliseksi kotipaikaksi tuli Helsinki 1945. Ne lopettivat toimintansa tai yhdistyivät muihin osuuspankkeihin muutaman vuoden kuluessa.

Haagan kauppala
* *Helsingin Lähiseutujen Osuuskassa*, lopetettu 1946, varat *Leppävaaran Osuuskassalle*

Helsingin maalaiskunta
* *Tikkurilan Osuuskassa*, perustettu 1914, fuusioitu Suur-Helsingin Osuuskassaan 1949
* *Korson Osuuskassa*, per. 1921, fuusioitu *Keravan Osuuskassaan*
* *Tapanilan Osuuskassa*, per. 1925, fuusioitu Suur-Helsingin Osuuskassaan 1961

Espoo
* *Esbo Norra Andelskassa*, per. 1926, toiminta-alue "norrr om Kvarnby by i Esbo socken", lopettanut 1935
* *Espoon Osuuskassa*, per. 1926, fuusioitu Suur-Helsingin Osuuskassaan 1949
* *Leppävaaran Osuuskassa*, per. 1927, siirtynyt Pitäjänmäelle 1936, nimeksi *Pitäjänmäen Osuuskassa*, fuusioitu Suur-Helsingin Osuuskassaan  1949

## Katso myös
* Luettelo pääkaupunkiseudun osuuspankeista

## Lähteet
*
Koutajärvi (järvi Keiteleellä)

**Koutajärvi** on Pohjois-Savossa Keiteleen kirkonkylästä alle kaksi kilometriä etelään sijaitseva järvi.

## Maantietoa
Järven pinta-ala on 1&nbsp;000&nbsp;hehtaaria eli 10,0&nbsp;neliökilometriä. Se on 7,4&nbsp;kilometriä pitkä ja 2,2&nbsp;kilometriä leveä. Sen järvenselkä on avoin ja saareton. Järvellä on neljä selvästi erottuvaa niemeä, jotka ovat Talasniemi sen luoteispäässä, Tuliniemi järven länsirannalla järven puolivälissä, Maaherranniemi järven kaakkoispäässä ja sen vastarannalla oleva Kannasniemi. Järvessä on yksi saari, joka sijaitsee Kannasniemen ja Maaherranniemen kärkien välissä ja Etelälahden suulla.

Järvi on luodattu ja siitä on julkaistu syvyyskartat. Sen tilavuus on 35&nbsp;miljoonaa kuutiometriä eli 0,035&nbsp;kuutiokilometriä. Järven keskisyvyys on 3,5&nbsp;metriä ja suurin syvyys on 12&nbsp;metriä. Syvin kohta sijaitsee järvenselän keskellä.

Järven rantaviivan pituus on 23&nbsp;kilometriä. Sen rannat ovat pääasiassa metsämaata, mutta välissä on pitkiäkin peltorantoja. Peltomaiden yhteydessä on kiinteää asutusta, mutta niiden välissä sijaitsee lähes 50 vapaa-ajan asuntoa. Niille johtaa tiet Keiteleen keskustaajamasta tulevalta seututieltä&nbsp;552, yhdysteiltä&nbsp;16009 tai 16015. Vaikka Keiteleen kirkonkylä on varsin lähellä, ei sen taajama-alue ylety järven rantaan. Sen sijaan järven luoteisrannassa sijaitsee Koutajärven kylä, sen kaakkoispäässä Leppäselän kylä ja itärannassa Ikälänkylän kulmakunta.

## Vesistösuhteet
Järvi sijaitsee Kymijoen vesistössä (vesistöaluetunnus&nbsp;14) Rautalammin reitin valuma-alueen&nbsp;(14.7) Nilakan alueella&nbsp;(14.73), jonka Koutajoen valuma-alueeseen&nbsp;(14.732) järvi kuuluu. Sen valuma-alueen pinta-ala on 81,7&nbsp;neliökilometriä .

Järvi sijaitsee Rautalammin reitin latvoilla ja järvi saa kaiken veden omalta valuma-alueeltaan. Koutajärven alueella on kolme yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Saarijärvi&nbsp;(1&nbsp;ha), joka laskee järven pohjoispäähän yhdeksän kilometrin päästä, Hetejärvi&nbsp;(156&nbsp;ha), jonka luonnonsuojelualueelta laskee lyhyt Myllypuro länsirantaan, ja lopuksi Haapalampi&nbsp;(2&nbsp;ha), jonka laskupuro Lamminpuro laskee järven itärantaan.

Järven laskujoki Koutajoki lähtee järven kaakkoispäästä ja siihen yhtyy alussa Etelälammen (5 ha) lyhyt laskuoja. Koutajoki laskee Nilakkaan Tukiaisselän Jokilahteen. Koutajärven vedenpinnan korkeus on 121,3&nbsp;metriä mpy, jolloin laskujoelle kertyy pudotusta 18,6&nbsp;metriä. Rautalammin reitti laskee Rautalammin kautta Laukaaseen ja sieltä Jyväskylässä Päijänteeseen.

## Lähteet